text: Se talen her: Venstre-politiker bliver løsgænger for åben skærm
  14 december 2017 kl. 20.48
  Jens Møller benyttede torsdagens konstituering af den nye kommunalbestyrelse i Tønder til et voldsomt opgør med sit parti, og meldte sig under mødet ud af partiet.
  Se Jens Møllers tale til Tønder Byråd, og udmeldelse for åben skærm, her.
  Torsdagens konstituering af den ny kommunalbestyrelse i Tønder endte dramatisk, skriver JydskeVestkysten.
  Da alle opgaver og udvalgsposter var fordelt, og den genvalgte borgmester Henrik Frandsen skulle til at lukke mødet, tog Venstres Jens Møller, Løgumkloster, ordet. Det skulle vise at blive hans sidste ord som Venstremand. Efter 38 års medlemskab meldte han sig midt i byrådssalen ud af partiet. 
  Jens Møller føler sig i følge avisen både blacklistet og overset af de nu tidligere venstre-kolleger. 
  - Jeg tager konsekvensen af den behandling, jeg har været udsat for, sagde Jens Møller som afslutning på en længere svada, rettet mod både borgmester Henrik Frandsen og partiets formand, Lars Erik Skydsbjerg, skriver avisen. 
  Ved kommunalvalget gik Venstre i Tønder ellers frem fra 14 mandater til 15. Efter i aften er partiet så tilbage på 14.  
  Jens Møller fortsætter i byrådet som løsgænger.
  